|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| MB „Aplinkosaugos specialistai“  tomas@aplinkosaugosspecialistai.lt  Aplinkos apsaugos departamentui prie  Aplinkos ministerijos  *Siunčiama e. pristatymu* | |  |  |  |  | | --- | --- | --- | --- | |  |  |  |  | |  |  |  |  | |  |  |  |  | |  | | | | |
| **sprendimas**  **PAKEISTI UAB „GIRELĖS PAUKŠTYNAS“ Taršos integruotos prevencijos ir kontrolės LEIDIMĄ NR. 4/24**  **2022-11- 25 Nr. (30.1)-A4E-13067** | |

Aplinkos apsaugos agentūra (toliau – Agentūra), vadovaudamasi Įstatymo[[1]](#footnote-1) 191 straipsnio 11 dalimi ir Taisyklių[[2]](#footnote-2) 98 punktu, **priima sprendimą** **pakeisti UAB „Girelės paukštynas“, veikiančios adresu: Paukštininkų g. 38, Kaišiadorys, Taršos integruotos prevencijos ir kontrolės leidimą Nr. 4/24** (toliau – TIPK leidimas).

TIPK leidimas parengtas pagal Agentūros 2022-10-31 raštu Nr. (30.1)-A4E-11964 priimtą patikslintą paraišką TIPK leidimui pakeisti (toliau – patikslinta paraiška).

Visuomenė apie 2022-01-17 gautą paraišką TIPK leidimui pakeisti (toliau – paraiška) buvo informuota dienraštyje „Lietuvos rytas“ bei Agentūros tinklalapyje. Taip pat, apie gautą paraišką Agentūra 2022-01-31 raštu Nr. (30.1)-A4E-1083 „Pranešimas apie UAB „Girelės paukštynas“ paraiškos gavimą TIPK leidimui pakeisti“ informavo Kaišiadorių rajono savivaldybės administraciją. Pastabų paraiškai ir pasiūlymų TIPK leidimo reikalavimams parengti iš vietos savivaldos institucijos ir iš suinteresuotos visuomenės negauta.

Paraiška 2022-10-14 raštu Nr. (2-11 14.3.12 Mr)2-50039 suderinta su Nacionalinio visuomenės sveikatos centro prie Sveikatos apsaugos ministerijos Kauno departamentu. Aplinkos apsaugos departamento prie Aplinkos ministerijos Kauno valdyba 2022-10-13 raštu Nr. AD5-19870 informavo Agentūrą, kad pateiktai derinimui paraiškai ir priedams TIPK leidimui pakeisti pastabų ir pasiūlymų neturi.

Sprendimas pakeisti TIPK leidimą pagrįstas veiklos vykdytojo patikslintoje paraiškoje pateiktais duomenimis ir kartu su ja pateiktais dokumentais, kurie atitiko TIPK taisyklių nuostatas, Agentūros 2020-08-27 raštu Nr. (30.1)-A4E-7475 priimtą sprendimą „Dėl UAB „Girelės paukštynas“ dedeklių vištų paukštyno plėtros poveikio aplinkai“ bei kitus Lietuvos Respublikos teisės aktus. Sprendimo priėmimo metu sąlygų, nurodytų Įstatymo 191 straipsnio 10 dalyje, nenustatyta.

**Keičiamam** **TIPK leidimui suteiktas naujas numeris 4/24/T-K.3-26/2022** pagal Agentūros TIPK leidimų numeracijos tvarką.

TIPK leidimo elektroninė versija patalpinta Agentūros tinklapyje adresu <https://aaa.lrv.lt/>.

Atkreipiame dėmesį, kad veiklos vykdytojas, vadovaujantis Planuojamos ūkinės veiklos objekto patikrinimo prieš eksploatavimo pradžią tvarkos aprašo[[3]](#footnote-3) 5 punktu, prieš pradėdamas eksploatuoti ūkinės veiklos objektą ir vykdyti ūkinę veiklą, prieš 25 darbo dienas privalo informuoti Agentūrą šiame apraše nustatyta tvarka.

Šį sprendimą turite teisę apskųsti Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Vilniaus apygardos administraciniam teismui (Žygimantų g. 2, 01102 Vilnius) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo dienos.

PRIDEDAMA:

1. TIPK leidimas.
2. Ūkio subjektų aplinkos monitoringo programa.

|  |  |
| --- | --- |
| Direktoriaus pavaduotoja, Justina Černienė |  |
| atliekanti direktoriaus funkcijas |  |

D. Bernotienė, tel. +370 682 96982, el. p. [danguole.bernotiene@](mailto:danguole.bernotiene@aaa.am.lt)gamta.lt

1. Lietuvos Respublikos aplinkos apsaugos įstatymas. [↑](#footnote-ref-1)
2. Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklės, patvirtintos Lietuvos Respublikos aplinkos ministro 2013-07-15 įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“. [↑](#footnote-ref-2)
3. Planuojamos ūkinės veiklos objekto patikrinimo prieš eksploatavimo pradžią tvarkos aprašas, patvirtintas Lietuvos Respublikos aplinkos ministro 2021-07-30 įsakymu Nr. D1-444 „Dėl Planuojamos ūkinės veiklos objekto patikrinimo prieš eksploatavimo pradžią tvarkos aprašo patvirtinimo“. [↑](#footnote-ref-3)